Насрулло Тӯйчизода

Насрулло Тӯйчизода () — омӯзгори фалсафа, олим. Аълочии матбуоти Тоҷикистон ва Аълочии фарҳанги Тоҷикистон.  
 Зиндагинома
Насрулло Тӯйчизода хатмкардаи факултаи фарҳангшиносии Донишкадаи давлатии санъати Тоҷикистон ба номи М. Турсунзода (2010) ва дорои дараҷаи илмии магистрӣ дар бахши Сиёсати Ҳамкории байналмилалӣ Донишгоҳи Осиё ва Уқёнуси Ороми Ритсумейкан бо ихтисоси туризм ва меҳмондорӣ (2024) Ҷопон мебошадСарчашмаи маълумот: Насрулло Тӯйчизода. Соли 2019 рисолаи номзадиро дар мавзӯи «Телевидение как вид экранной культуры и его роль в трансформирующемся обществе(на примере таджикского телевидения)» таҳти роҳбарии д.и.ф. Саъдулло Раҳмов, ҳимоя намуд. Узви Иттифоқи журналистони Тоҷикистон буда, фаъолияти журналистии худро дар нашрияҳои “Лочин», “Чархи гардун» ва маҷаллаи илмӣ-оммавии “Илм ва ҳаёт» идома додааст. 

Соли 2011 пас аз ғолибият дар барномаи табодули фарҳангии “Open 725 World» ба Иёлати Калифорнияи ИМА сафар намуда, таҷрибаомӯзӣ намудааст. Инчунин, иштирокчии “Мактаби файласуфони ҷавон»-и Академияи улуми Русия дар шаҳри Москва мебошад. Мақолаҳои илмияш дар маҷаллаҳои илмии Тоҷикистон, Озарбойҷон, Русия ва Казоқистон нашр шудааст. Ба нишонҳои соҳавии Аълочии матбуоти Тоҷикистон ва Аълочии фарҳанги Тоҷикистон мушарраф шудааст. Аз соли 2019 ба ҳайси муаллими калон дар кафедраи фалсафаи фарҳанги Донишгоҳи давлатии омӯзгории Тоҷикистон ба номи Садриддин Айнӣ кор мекунад.
 Эҷодиёт 
Муаллифи маҷмӯаи ашъори бачагона «Таронаи чашмасор» Хуҷанд, 2000; «Қиссаи оҳуча». Хуҷанд, 2002 ва маҷмӯаи мақолаҳои солҳои мухталиф дар нашриёти даврӣ ба табъ расида бо номи «Дунёи соҳибдилон». Душанбе,2020 мебошад.
 Пайвандҳо   
Энсиклопедияи Донишгоҳи давлатии омӯзгории Тоҷикистон ба номи С. Айнӣ
 Эзоҳ 

Гурӯҳ:Олимони Тоҷикистон
Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон 
Гурӯҳ:Фалсафашиносони Тоҷикистон
Гурӯҳ:Олимони Донишгоҳи давлатии омӯзгории Тоҷикистон ба номи Садриддин Айнӣ